**[Podmienky ochrany zdravia zamestnancov sa majú opäť zmeniť](file:///C%3A%5C%5CUsers%5C%5CAlica%5C%5CAppData%5C%5CLocal%5C%5CMicrosoft%5C%5CWindows%5C%5CTemporary%20Internet%20Files%5C%5CContent.Outlook%5C%5CA4EN24C0%5C%5Cslovenska-komora-zubnych-lekarov_2014-06-20%20-%202014-06-26.html%22%20%5Cl%20%22toc-podmienky-ochrany-zdravia-zamestnancov-sa-maju-opaet-zmenit-11836858)**

ekonomika.sme.sk | | | 25.06.2014 00:00:00 | na

[|<](file:///C%3A%5CUsers%5CAlica%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CA4EN24C0%5Cslovenska-komora-zubnych-lekarov_2014-06-20%20-%202014-06-26.html#n306783) [<](file:///C%3A%5CUsers%5CAlica%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CA4EN24C0%5Cslovenska-komora-zubnych-lekarov_2014-06-20%20-%202014-06-26.html#n) [^](file:///C%3A%5CUsers%5CAlica%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CA4EN24C0%5Cslovenska-komora-zubnych-lekarov_2014-06-20%20-%202014-06-26.html#page) [>](file:///C%3A%5CUsers%5CAlica%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CA4EN24C0%5Cslovenska-komora-zubnych-lekarov_2014-06-20%20-%202014-06-26.html#n306797) [>|](file:///C%3A%5CUsers%5CAlica%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CA4EN24C0%5Cslovenska-komora-zubnych-lekarov_2014-06-20%20-%202014-06-26.html#n306843)

24.06.2014
http://ekonomika.sme.sk/clanok\_tlac.asp?cl=7251569

Ministerka Zvolenská je presvedčená, že ochrana zdravia zamestnancov sa teraz zlepší.
BRATISLAVA. Povinnosti zamestnávateľov týkajúce sa pracovných podmienok a lekárskych preventívnych prehliadok zamestnancov sa majú zmeniť.
Počíta s tým návrh novely zákona o ochrane, podpore a rozvoji verejného zdravia, ktorý v závere prvého rokovacieho dňa 36. schôdze NR SR predstavila ministerka zdravotníctva Zuzana Zvolenská (nominantka Smeru-SD).
Podľa rezortu zdravotníctva, ktorý novelu predložil, takto Slovensko reaguje na výčitky Európskej komisie (EK) v súvislosti s nedostatočnou implementáciou európskej legislatívy.
Zvolenská je presvedčená, že ochrana zdravia zamestnancov sa teraz zlepší. Opozícia má však iný názor. Exminister zdravotníctva Ivan Uhliarik (KDH) je presvedčený, že právna norma zbytočne zaťaží ľudí.
"Ak by ste to mysleli s prevenciou vážne, tak urobíte mechanizmus ako u **stomatológov**. Teda, keď ktokoľvek nepôjde na preventívnu prehliadku, nasledujúci rok mu nebude hradená žiadna liečba z verejných zdrojov," odkázal ministerke.
Tá mu odvetila, že novela nie je žiadny biznis a ide o úplný štandard pre európske krajiny. Zvolenská zdôraznila, že prvá a druhá kategória zamestnancov nemá nič s týmito preventívnymi prehliadkami.
Vyzvala opozíciu, aby účelovo nezamieňala tieto záležitosti. "Len sa snažíme zabezpečiť, aby ľudia neochoreli. Chránime zdravie pri práci," zdôraznila.
Návrh novely po novom určuje zamestnávateľovi povinnosť zabezpečiť dohľad nad pracovnými podmienkami pre všetkých zamestnancov bez ohľadu na kategóriu rizikovosti práce. Túto povinnosť bude možné realizovať aj prostredníctvom bezpečnostných technikov.
Povinnosť absolvovať lekárske preventívne prehliadky v kategórii 1 alebo 2, o ktorých novela hovorí, už aj v súčasnosti stanovujú osobitné predpisy, napríklad v prípade nočnej práce, u vodičov, železničiarov, príslušníkov ozbrojených síl alebo pracovníkov SBS.
Nejde o novinku, tieto povinnosti mali zamestnávatelia aj zamestnanci už v minulosti. Ostatných pracovníkov v prvých dvoch kategóriách sa povinné prehliadky netýkajú.
Pre zamestnancov v kategórii 3 a 4 zdravotný dohľad nad pracovnými podmienkami a lekárske preventívne prehliadky vo vzťahu k práci v určenej frekvencii zostávajú bez zmeny. Platí teda pre ne súčasný právny stav.
"Máme v tejto chvíli návrh, ktorý je veľmi pekne vyvážený z hľadiska ochrany zamestnancov v tých prvých skupinách. Hovoríme o zmenách v 1. a 2. skupine, kde je nízka náročnosť.
V tejto súvislosti vznikajú určité náklady zamestnávateľov a my si to uvedomujeme. Myslím si, že teraz sme dosiahli rovnováhu v tom, že sme naozaj našli primeraný stupeň ochrany k primeraným nákladom," uviedla ministerka Zvolenská.
V stredu bude rokovanie NR SR pokračovať ďalšími vládnymi návrhmi zákonov. Na rad prídu aj návrhy rezortu hospodárstva. Hlavným cieľom novely zákona o podmienkach prevodu majetku štátu na iné osoby je umožniť, aby sa akcie spoločnosti Slovak Telekom (ST) mohli predať prostredníctvom burzy.